als_Latn dik_Latn sag_Latn
Kreu i Partisë Demokratike, Lulzim Basha deklaroi nga Vlora se prej pesë ditësh, kryeministri Edi Rama nuk i kthen përgjigje ftesës për debat publik.
“Këtu nga Vlora, Edi Rama të përsëris thirrjen për debat tv. Eja dalim para shqiptarëve dhe bëj bilancin tënd, unë bëj bilancin tim, ti trego programin tënd, unë tregoj programim tim. Le të na gjykoj Vlora. Le ta bëjmë debatin e parë këtu, në këtë shesh, në sheshin e Flamurit. Ka pesë ditë që ftoj në debat dhe nuk ndihet fare. Nga e fut dhe se fut kokën e muhabetin, përgjigje për debatin nuk kthen”, tha Basha.
“Po më kthe një përgjigje mor burrë i dheut. Eja në debat mos ki frikë. Eja sepse debati është kulturë demokratike. Unë e di pse ke frikë. E di se nuk ke asnjë mënyrë për t’i shpjeguar shqiptarëve për atë që nuk bëre. Ajo që the se nuk kisha kohë dhe nuk kisha para nuk është e vërtetë. Pak kohë kishte për të bërë Lungomaren dhe nuk e bëre. 4 vite për Lungomaren. Dy vjet mu deshën për Rrugën e Kombit”, deklaroi kreu i PD.
als_Latn als_Latn als_Latn